17 जुन : लाडाखनि गुलवान भेलियाव थांनाय समबारनि मोनायाव भारत आरो चीननि रौनियाफोरनि गेजेराव मोगा-मोगि जानाय दाङाबाजियाव सा 20 भारतनि रौनिया जिउ गारनो गोनां जायो होन्ना खौरां एजेन्सि ANI आ मिथि होदों। भारतनि रौनियानिफ्राय रादाब बिबुंसारनि गेजेरजों फोरमायनाय बायदिब्ला “भारतनि रौनिया आरो चिननि रौनियाफोरा थांनाय 15-16 जुनखालि जि जाथाइ जादोंमोन बे थावनिनिफ्राय गोजान जाबोबाय। LAC आव डिउति होनाय सा 17 भारतनि रौनियाफोरा बे जाथायाव गोब्राबै जोखोम जादोंमोन आरो लाथिख’नि गाहाइ गुसुनि थाखाय जिउ गोमानो गोनां जायो। बे जाथायाव सा 20 भारतनि बिर रौनियाफोरा जिउ गारनो गोनां जादों। भारतनि रौनियाआ हादोरनि रैखाथिनि थाखाय गसंथेगोन। “